16.11.2018

**Til klubbene:**

Styret i NRR har igangsatt gjennomføring av en prosess som skal danne grunnlag for visjon og strategi for organisasjonen – understøttet av en handlingsplan som ivaretar målsetningene. (jf Styremøte 31.08.2018)

Det er utpekt en mindre gruppe bestående av 5 personer som skal lede arbeidet, og fremlegge forslag for visjon og strategi for styret og generalforsamlingen.

Det er sterkt ønskelig at alle klubber og deres medlemmer deltar i arbeidet – slik at både visjon, strategi og handlingsplan får godt feste i alle deler av organisasjonen.  Gruppen har utarbeidet et spørreskjema som ønskes besvart og innsendt innen 15.01.2019

**Alle medlemmer i NRR-tilknyttede klubber inviteres med dette til å bli med å forme Visjon & Strategiplan for NRR som organisasjon. Dette gjøres ved å besvare spørreskjemaet og komme med innspill**

Vi oppfordrer klubbene til å involvere alle medlemmer i arbeidet, ved å dele dette informasjonsskrivet samt spørreskjema. Hvordan den enkelte klubb ønsker å involvere sine medlemmer blir opp til den enkelte klubb, men eksempelvis kan dette gjøres ved å invitere til medlemsmøter, etablere egen arbeidsgruppe på facebook, etc.

Besvarelser med innspill sendes: NRR-kontoret

MVH Strategigruppen:

Terje Krogh (Trønderkatten), Hilde Bjørkmann (VKK), Bjørn-Inge Ingvaldsen (Polarkatten), Eva Dahl Eide (Norak) og Svein Grøtness (Norak).